Hassiba Boulmerka

Hassiba Boulmerka (arabisk: حسيبة بولمرقة; født 1968 i Constantine) er en tidligere algerisk friidrettsutøver, spesialist på mellomdistanseløp. Hun ble Algeries første olympiske mester da hun vant 1500 meter i Sommer-OL 1992 i Barcelona. 

Hun deltok under OL 1988 i Seoul som 20-åring, men ble slått ut i forsøkene på begge mellomdistansene (800 og 1500 meter). Boulmerka hadde stadig fremgang, og i 1991 fikk hun sitt internasjonale gjennombrudd. Under VM 1991 i Tokyo vant hun 1500 meter, og ble dermed Afrikas første kvinnelige verdensmester i friidrett.

Boulmerkas suksess fikk ikke bare positive reaksjoner. I hjemlandet ble hun truet av islamske fundamentalismer, fordi hun etter deres mening var for lett antrukket i konkurranser. Boulmerka følte seg dermed tvunget til å flytte til Europa for å trene. Til tross for disse problemene vant hun gull på 1500 meter under OL 1992 i Barcelona, og ble dermed Algeries første OL-vinner. De to neste sesongene ble ikke like suksessrike, men hun fikk bronse under VM 1993 i Stuttgart. 

Foran VM 1995 i Göteborg hadde hun ikke vunnet et eneste løp i løpet av sesongen, men dette hindret henne ikke i å vinne gull på 1500 meter. Det ble sesongens eneste seier og karrierens siste store triumf. Hun la opp i 1997.

 OL-medaljer   
 16px|Gull 1992  Barcelona -  Gull i friidrett, 1500 meter damer  Algerie 

 Referanser 

 Eksterne lenker 


Kategori:Algeriske mellomdistanseløpere
Kategori:Olympiske mestere for Algerie
Kategori:Verdensmestere i friidrett for Algerie
Kategori:Deltakere for Algerie under Sommer-OL 1988
Kategori:Friidrettsutøvere under Sommer-OL 1988
Kategori:Medaljevinnere under Sommer-OL 1992
Kategori:Deltakere for Algerie under Sommer-OL 1992
Kategori:Friidrettsutøvere under Sommer-OL 1992
Kategori:Deltakere for Algerie under Sommer-OL 1996
Kategori:Friidrettsutøvere under Sommer-OL 1996
Kategori:Personer fra Constantine
Kategori:VM-bronsemedaljevinnere i friidrett
Kategori:Afrikamestere i friidrett for Algerie
Kategori:Deltakere for Algerie under Afrikamesterskapet i friidrett 1988
Kategori:Deltakere for Algerie under Afrikamesterskapet i friidrett 1989